Diari Oficial de la Generalitat Valenciana


Sumari del DOGV 9133, del 22-07-2021 (2021/7947)

RESOLUCIÓ de 19 de juliol de 2021, de la Universitat d'Alacant, per la qual es declara el mes d'agost inhàbil, als efectes indicats en aquesta resolució.
---------------------------------------------------------------------------------------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7947


Data del document
:   19-07-2021

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

RESOLUCIÓ de 19 de juliol de 2021, de la Universitat d'Alacant, per la qual es declara el mes d'agost inhàbil, als efectes indicats en aquesta resolució. [2021/7947]  
Mitjançant la Resolució de 7 de maig de 2021, del Rectorat de la Universitat d'Alacant, es va declarar inhàbil el mes d'agost del 2021 als efectes assenyalats en la resolució, que eren els següents: per a les convocatòries publicades amb posterioritat a aquesta resolució, que eren les convocatòries d'accés a les escales administratives del personal d'administració i serveis d'aquesta universitat a l'efecte del còmput del termini de presentació de sol·licituds de participació, i les convocatòries de professorat funcionari, professorat laboral estable i professorat laboral temporal a l'efecte del còmput dels terminis que s'hi recullen.  
  
D'altra banda, mitjançant la Resolució de 31 de maig de 2021, de la Universitat d'Alacant (DOGV 910/18.06.2021), es va declarar inhàbil el mes d'agost als efectes previstos en aquesta resolució. La voluntat de l'òrgan que resol era la d'estendre la condició d'inhàbil el mes d'agost al còmput dels terminis de tots els procediments la tramitació i la resolució dels quals depenga dels òrgans de la Universitat d'Alacant. No obstant això, advertits alguns errors de redacció en aquesta última resolució, és aconsellable més que fer una mera correcció dels error, dictar una nova resolució que anul·le la de 31 de maig del 2021, però mantinga la Resolució de 7 de maig de 2021 i aclarisca aquests punts.  
  
Una vegada comprovades les necessitats administratives d'aquesta Universitat d'Alacant durant el mes d'agost de 2021, fent ús de les potestats i funcions conferides per l'Estatut de la Universitat d'Alacant aprovat pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, i fent ús de les facultats referents a l'autonomia que atribueix l'article 2 del mateix cos legal, resolc:  
  
Declarar inhàbil el mes d'agost, a l'efecte del còmput de terminis de tots els procediments administratius, reclamacions o recursos en via administrativa dels procediments propis de la Universitat d'Alacant, excepte els que afecten les convocatòries d'investigació, que queden interromputs des del dia 1 d'agost del 2021 i es reiniciaran l'1 de setembre del mateix any, per la qual cosa es deixa fora de perill la interrupció i suspensió de terminis en els termes de la Resolució de 7 de maig de 2021 (DOGV 9082/12.05.2021).   
Anul·lar i deixar sense efecte la Resolució de 31 de maig de 2021, de la Universitat d'Alacant.  
  
Contra la present resolució, que esgota la via administrativa, es podrà interposar un recurs contenciós administratiu davant el jutjat contenciós administratiu d'Alacant competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar un recurs de reposició en el termini d'un mes comptador a partir de l'endemà de la publicació d'aquesta resolució, davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.   
  
  
Alacant, 19 de juliol de 2021.- La rectora: Amparo Navarro Faure.